b'\n_START_ARTICLE_\nPavel Tom\xc5\xa1i\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani ljudski \xc5\xa1oli v rojstnem kraju je obiskoval gimnazijo na Reki. Med vojno je bil zaprt v Torinu, nato se je pridru\xc5\xbeil partizanom. Leta 1946 je opravlil matruro na slovenski gimnaziji v Trstu in se vpisal na \xc5\xa1tudij medicine na Univerzi v Padovi. Julija 1947 je od\xc5\xa1el v Prago. Po resoluciji informbiroja je v Pragi ostal brez dovoljenja za bivanje kakor tudi brez iztopne vize. Uspel je pobegniti v Avstrijo. \xc5\xa0tudij je nadaljeval na Univerzi v Gradcu. Leta 1951 je od\xc5\xa1el v Stockholm, kjer se je pre\xc5\xbeivljal s prilo\xc5\xbenostnim delom. Z denarjem, ki ga je tako zaslu\xc5\xbeil v enem letu je lahho nadaljeval \xc5\xa1tudij in leta 1955 v Gradcu diplomiral._NEWLINE_V gra\xc5\xa1ki bolni\xc5\xa1nici je delal na kirurgiji, nato ponovno od\xc5\xa1el na \xc5\xa0vedsko, kjer je nostrificiral diplomo in se zaposlil kot kirurg. Kasneje se je v ladjedelni\xc5\xa1ki ambul\xc3\xa1nti ukvarjal z medicino dela in opravil specialisti\xc4\x8dni izpit. Posebej so ga zanimali azbestoza, hrup na delovnem in po\xc5\xa1kodbe pri delu. O industrijskem hrupu in njegovih posledicah je objavil nekaj \xc4\x8dlankov. Ob osamosvojirvi Slovenije je v \xc5\xa1vedske \xc4\x8dasopise pisal \xc4\x8dlanke in objavljal prispevke na radiu o dejanskem polo\xc5\xbeaju v Sloveniji in borbi za osamosvojitev.'